text: Снимка: Силва Тонева
  Дубровник. Пожар е избухнал в района на Мириново край Дубровник след разливане на гориво, предава македонската телевизия "Канал 5".
  Според местните медии пожарът е възникнал в района на бизнес сграда след прехвърляне на гориво от едно превозно средство в друго.
  Първо се е запалил микробус, после кола, а след това моторни лодки в морето. Материалните щети са сериозни - общо седем плавателни съда и две превозни средства.
  Движението по магистралата през Стара Мокочица беше затворено за известно време заради огъня, който към момента е овладян.